ENGLAND-GLISET: Sander Berge er i ferd med å bli solgt til Premier League. Foto: Bjørn S. Delebekk / VG

Sander Berge på vei til Sheffield United – har fullført medisinsk test

SHEFFIELD (VG) Ifølge VGs opplysninger er Sander Berge (21) på plass i England for å gjennomføre overgangen til Sheffield United.

Oppdatert 30. januar

VG meldte onsdag at Genk og Sheffield United var i forhandlinger om noen siste detaljer i en potensiell overgang verdt mellom 200 og 250 millioner kroner.

Etter det VG får opplyst, har det siden onsdag ettermiddag skjedd et gjennombrudd i forhandlingene som betyr at alt skal ligge til rette for en overgang til Premier League.

les også Titalls millioner inn for Vålerenga ved Sander Berge-salg

Klubbene har kommet til enighet om en overgangssum. Siste utvikling i saken er at Sander Berge torsdag formiddag har fullført den medisinske testen, og at det kun gjenstår avsluttende papirarbeid før han kan signere sin nye kontrakt.

VG får opplyst at Berge var på plass i Sheffield allerede onsdag kveld. Den belgiske journalisten Kristoff Terreur har publisert et bilde av det som ser ut til å være Berge, agent Morten Wivestad og Sheffield United-manager Chris Wilder.

Manager Wilder holdt en pressekonferanse torsdag formiddag for å snakke om lørdagens bortekamp mot Crystal Palace i Premier League.

Han fikk spørsmål om Sander Berge, men ønsket ikke å gå i detalj. Han bekreftet riktignok at klubben ønsker å få i land tre signeringer i løpet av torsdag. Det skal dreie seg om Berge, Panagiotis Retsos på lån og angriperen Richairo Živković.

VG er på plass på Sheffield Uniteds treningsanlegg, men får opplyst av klubben at de ikke kommer til å uttale seg om Sander Berge før kontrakten eventuelt er signert og blir offentliggjort på klubbens hjemmesider.

Publisert: 30.01.20 kl. 09:09 Oppdatert: 30.01.20 kl. 13:44

Premier League S V U T M P 1 Leicester City 2 2 0 0 7 – 2 5 6 2 Everton 2 2 0 0 6 – 2 4 6 3 Arsenal 2 2 0 0 5 – 1 4 6 4 Liverpool 2 2 0 0 6 – 3 3 6 5 Crystal Palace 2 2 0 0 4 – 1 3 6 VIS MER Champions League

Champions League Europaliga

Europaliga Nedrykk